****

**Federation Internationale Feline – FIFe**

|  |
| --- |
| **Súhrn zmien od 1.1. 2025** |

|  |
| --- |
| **Výstavná štatistika** |

FIFe Členovia musia každoročne predložiť štatistiku, ktorá poskytuje informáciu o počte mačiek uvedených vo výstavnom katalógu z ich každej národnej a medzinárodnej výstavy. Informácia bude rozdelená podľa plemien.

|  |
| --- |
| **Minimálny čistý posudzovateľský príspevok** |

je uvedený za deň bez ohľadu na počet výstav. Nezáleží koľko výstav je organizovaných počas dňa/ víkendu. Výnimka: dvojdňová výstava ktorá nie je rozdelená podľa kategórii.

|  |
| --- |
| **Odstránenie chýb a zmien v štandarde plemien** |

Všeobecné chyby sú zrušené v štandarde plemien: RAG,ACL/ACS,MCO,NFO,SIB/NEM,BEN,BML,BUR,EUR,KBL/KBS, MAU,BAL/SIA,OLH/OSH,RUS,SPH a BOM.

Zmeny v štandarde nastali u : RAG, ACL/ACS,MCO,BEN,BUR,EUR,KBL/KBS, MAU,RUS,SPH a BOM.

Viď štandardy jednotlivých plemien: [Breeds - Fédération Internationale Féline](https://fifeweb.org/cats/breeds/)

|  |
| --- |
| **Charcoal : EMS kód 14 namiesto „t“** |

Namiesto modifikátoru „t“ bude aplikovaný EMS kód 14 u charcoal. Tento kód bude platný len pre : BEN/BGL non. Napríklad: BEN x n 14 24 / BGL non x n 14 24.

|  |
| --- |
| **Britská dlhosrstá/krátkosrstá strieborná/zlatá shell - závojová/shaded - tieňovaná** |

 EMS kód 12 sa zavádza u BSH/BLH strieborné a zlaté shell - závojové a  kód 11 pre shaded -tieňované.

|  |
| --- |
| **Mainská mývalia bicolour s modrými očami** |

Mainská mývalia s modrými očami je len povolená u EMS kódoch w, 01( van ) a 02 ( halequin ). Nie sú povolené u bicoloura 03.

|  |
| --- |
| **Nové rozdelenie skupín u Nevy maškarády** |

Neva maškaráda bude posudzovaná v 6 skupinách, nie v štyroch.

|  |
| --- |
| **Špeciálne kódy pre registráciu: použitie zátvoriek na identifikáciu pôvodného plemena** |

Zaokrúhlené zátvorky „( „a“ )“ sa použijú navyše k EMS kódu na určenie pôvodného plemena.

Takéto mačky nemôžu byť použité na chov bez povolenia FIFe Člena. Napríklad : XLH \* (EUR), XLH \* (MCO), XSH \* (RUS).

|  |
| --- |
| **Zmena veku mačky pri žiadosti chovateľa alebo vlastníka, kedy môže byť EMS kód zmenený**. |

Na základe žiadosti chovateľa alebo vlastníka môže byť už zaregistrovaný EMS kód zmenený do 1 roka veku mačky.

|  |
| --- |
| **Chovateľské stanice** |

 Názov chovateľskej stanice môže byť zmenený len raz na žiadosť vlastníka. Na zmenu názvu chovateľskej stanice sa viaže poplatok. Pôvodný názov môže byť zrušený až po uplynutí viac ako 10 rokov od dátumu zmeny názvu.

|  |
| --- |
| **Semináre o nových plemenách/varietach na seminároch pre posudzovateľov na GA** |

Posudzovateľská komisia a komisia pre tvorbu štandardov zorganizuje seminár o nových plemenách/varietach za účasti mačiek daného plemena/variety už po dosiahnutí predbežného uznania.

|  |
| --- |
| **Vystavovanie mačiek ak posudzovateľ alebo žiak posudzovateľ oficiálne posudzuje na výstave** |

Na jedno - certifikovanej výstave, ktorá je rozdelená podľa kategórii na viac ako jeden deň, je povolené žiakovi posudzovateľovi jeden deň posudzovať a druhý vystavovať.

|  |
| --- |
| **Štúdium všetkých plemien. Semináre na „vzácne málopočetné plemená“.** |

 Posudzovateľská komisia a pre tvorbu štandardov bude organizovať on line semináre pre „vzácne plemená“. Tieto semináre sa nebudú započítavať do počtu mačiek, ktoré žiak posudzovateľ videl ale umožní mu sa prihlásiť na skúšku na posudzovateľa bez toho, aby žiadal o výnimku.

O prednášky o plemenách môžu požiadať komisiu FIFe Členovia alebo Predsedníctvo pokiaľ dostanú aspoň tri prihlášky.

Zoznam „vzácnych plemien“ je platný a aktualizovaný Predsedníctvom FIFe a odporučený Komisiou.

Aktuálne tieto plemená sú zapísané : JBS,LPL/LPS,MAN/CYM,SOK

|  |
| --- |
| **Povinný on line seminár pre žiakov posudzovateľov** |

 Povinný seminár pre žiakov posudzovateľov bude organizovaný on line minimálne počas dvoch dní.

|  |
| --- |
| **Jazyk pri posudzovateľskej skúške : angličtina** |

Posudzovateľská skúška bude vykonaná v angličtine.

|  |
| --- |
| **Skúška na druhú kategóriu** |

Posudzovatelia, ktorí chcú vykonať skúšku v ich druhej kategórii, musia nielen posudzovať min. 4x po dátume, kedy boli menovaní za medzinárodných posudzovateľov, v kategórii, pre ktorú sa kvalifikovali ale musia posúdiť aj min. 50 mačiek v danej kategórii.

|  |
| --- |
| **Usporiadanie výstavných klietok** |

Nové pravidlá so zreteľom na usporiadanie výstavných klietok boli akceptované.

a) Kovové výstavné klietky pri posudzovaní musia byť chránené bezpečnými krytmi z dvoch bočných strán, aby nedošlo k poraneniu mačiek.

b) V prípade usporiadania kovových klietok tak, že zadné steny sa dotýkajú, musia byť chránené bezpečnými krytmi min. z troch strán, aby nedošlo k poraneniu mačiek.

c) Jedlo, voda a toaleta musí byť mačke k dispozícii min. 50% času počas výstavného dňa.

d) Dno klietky musí byť zakryté kvôli pohodliu mačky.

e) Poskytnite mačke možnosť nerušeného odpočinku napr. formou stanu, krytu alebo navyše závesom.

|  |
| --- |
| **Výstavy počas víkendu kedy sa koná GA** |

Zrušený je zákaz konania výstav počas víkendu, kedy sa koná GA.

|  |
| --- |
| **Etický kód pre vystavovateľov** |

Od 31.5.2024 platí Etický kód pre vystavovateľov. Viď Príloha č. 1.

|  |
| --- |
| **Výstavné klietky pri posudzovaní** |

Požiadavka dostupnosti klietok pri posudzovaní zostáva ale minimálny počet klietok už nie je stanovený.

|  |
| --- |
| **Kvalifikácia mačiatok tr. 12 na** **Svetovú výstavu mačiek a Víťaz výstavy** |

Nie je potrebná žiadna kvalifikácia.

|  |
| --- |
| **Čiernomorská výstava víťazov**  **Black Sea Winner Show** |

Bulharsko bolo pridané medzi krajiny, ktoré organizujú Black Sea Winner Show.

|  |
| --- |
| **Stredoeurópska výstava víťazov****Central European Winner Show** |

Poľsko bolo pridané medzi krajiny, ktoré organizujú Central European Winner Show.

|  |
| --- |
| **Euroázijská výstava víťazov****Eurasian Winner Show/ Eurasian Winner title** |

Nový typ výstavy : Eurasian Winner Shov, Výstavu organizujú : Bielorusko, Čína, Rusko a je udelený titul Eurasian Winner.

|  |
| --- |
| **Špecifické pravidlá pre Svetovú výstavu a výstavu Víťaz výstavy.** |

Svetová výstava a Víťaz výstavy nemôžu byť kombinované s iným typom výstavy.

|  |
| --- |
| **BIV na Svetovej výstave a na výstave Víťaz výstavy** |

V prípade väčšieho počtu dospelých kocúrov/mačiek respektíve kastrátov/kastrátiek, ( ak je prítomných min. 5 kocúrov a 5 mačiek ) na týchto špeciálnych výstavách, bude titul BIV vybraný samostatne pre mačky a samostatne pre kocúrov.

|  |
| --- |
| **Vystavovanie mačiatok a juniorov počas po sebe idúcich víkendov** |

Mačiatka a juniori v triede12,11 a 14 môžu byť vystavené na výstave počas dvoch po sebe idúcich víkendov a potom musia mať prestávku min. počas jedného nasledujúceho víkendu.

|  |
| --- |
| **Požiadavky na získanie titulu IC/IP** |

Na získaniu titulu IC/IP je potrebné získať:

* 4x CACIB/CAPIB,
* od najmenej 3 rôznych posudzovateľov,
* počas štyroch Národných alebo Medzinárodných výstav. Platné od 1.7.2024.

|  |
| --- |
| **Požiadavky na získanie titulu GIC/GIP a SC/SP** |

**Na získanie titulu GIC/GIP je potrebné získať:**

* 6x CAGCIB/CAGPIB,
* najmenej v troch rôznych krajinách. Ako alternatíva platí, že najmenej dva zo šiestich titulov boli získané na výstave, ktorá je vzdialená od ostatných výstav najmenej 300km, pričom nezáleží od toho, v akej krajine sa konajú.

Maximálny počet titulov, ktorý je možné získať v tej istej krajine je 5.

**Na získanie titulu SC/SP je potrebné získať:**

* 9x CACSB/CAPS
* najmenej v troch rôznych krajinách. Ako alternatíva platí, že najmenej dva z deviatich titulov boli získané na výstave, ktorá je vzdialená od ostatných výstav najmenej 300km, pričom nezáleží od toho, v akej krajine sa konajú.

Maximálny počet titulov, ktorý je možné získať v tej istej krajine je 8.

|  |
| --- |
| **Nominácie v triede 11 a 12 - rozdelenie** |

Každý posudzovateľ môže nominovať 8 mačiek v každej kategórii : 1 dospelý kocúr, 1 dospelá mačka, 1 kocúr kastrát, 1 mačka kastrátka, 1 junior kocúr, 1 juniorka mačka, 1 mačiatko – kocúr a 1 mačiatko – mačka.

|  |
| --- |
| **BIS v triedach 11 a 12 – rozdelenie podľa pohlavia** |

Každá kategória môže udeliť 8 BIS titulov. Dospelý kocúr, dospelá mačka, kastrát kocúr, kastrátka mačka, junior kocúr, junior mačka, mačiatko kocúr a mačiatko mačka.

|  |
| --- |
| **Nový titul Medzinárodný víťaz** |

Každý rok môžu Členovia FIFe udeliť titul Medzinárodný víťaz a to maximálne 15 mačkám založených na ich výsledkoch z výstav organizovaných FIFe Členmi mimo ich vlastnej krajiny. ( Podmienky FFS sú uvedené v Prílohe č. 2 )

|  |
| --- |
| **Zmeny výstavných tried** |

Zmena triedy je len možná po schválení výstavným výborom.

|  |
| --- |
| **Otvorené dvere** |

Členovia FIFe môžu rozhodnúť, v ktorých triedach môžu non FIFe členovia prihlásiť svoje mačky:

* v žiadnej alebo
* v triedach 09 až 12 alebo
* vo všetkých

|  |
| --- |
| **Výnimka z Výstavných pravidiel pre Indonéziu a Malajziu** |

Výnimky sú uvedené v Dodatku 4 a v § 5.4 Výstavných pravidiel FIFe.

|  |
| --- |
| **Dokumenty FIFe a formuláre** |

Sú uvedené na web stránke FIFe a je dôležité používať nové formuláre.